ময়মনসিংহে ইসলামী ব্যাংকের কর্মকর্তা সম্মেলন হয়ে গেল
ইসলামী ব্যাংক বাংলাদেশের ময়মনসিংহ জোনের কর্মকর্তা ও কর্মচারীদের নিয়ে সম্মেলন অনুষ্ঠিত হয়েছে।শুক্রবার বাংলাদেশ কৃষি বিশ্ববিদ্যালয়ের শিল্পাচার্য জয়নুল আবেদীন অডিটোরিয়ামে এ সম্মেলন অনুষ্ঠিত হয় বলে এক সংবাদ বিজ্ঞপ্তিতে জানানো হয়েছে।এতে বলা হয়, ব্যাংকের ম্যানেজিং ডিরেক্টর ও সিইও মুহাম্মদ মুনিরুল মওলা অনুষ্ঠানে প্রধান অতিথি ছিলেন।
বিশেষ অতিথি ছিলেন ব্যাংকের অ্যাডিশনাল ম্যানেজিং ডাইরেক্টর আলতাফ হুসাইন ও সিনিয়র এক্সিকিউটিভ ভাইস প্রেসিডেন্ট জিএম মোহা. গিয়াস উদ্দিন কাদের।ব্যাংকের সিনিয়র এক্সিকিউটিভ ভাইস প্রেসিডেন্ট মো. মাকসুদুর রহমানের সভাপতিত্বে অনুষ্ঠানে স্বাগত বক্তব্য দেন ময়মনসিংহ জোনপ্রধান আনিসুল হক।সম্মেলনে ব্যাংকের সিনিয়র ভাইস প্রেসিডেন্ট খলিলুর রহমান ও আব্দুল জলিল এবং সিনিয়র অ্যাসিস্ট্যান্ট ভাইস প্রেসিডেন্ট এ এম শহীদুল এমরানসহ প্রধান কার্যালয়ের নির্বাহী, ময়মনসিংহ জোনের শাখাপ্রধান, উপ-শাখা ইনচার্জসহ কর্মকর্তা-কর্মচারীরা উপস্থিত ছিলেন।

এ অঞ্চলের কর্মকর্তা-কর্মচারীরা অনুষ্ঠানে অংশ নেন।